Nogometni savez Izraela
Nogometni savez Izraela (Hebrejski: ההתאחדות לכדורגל בישראל, Engleski: Israel Football Association, IFA) je najviše nogometno tijelo u Izraelu. Sjedište nogometnog saveza je u Ramat Ganu. Nogometni savez Izraela je osnovan 1928. Član FIFA-e je od 1929. a UEFA-e od 1994. godine. Do 1974. nogometni savez Izraela je bio član Azijske nogometne konfederacije. Nakon 1974. Izrael nije bio u sklopu niti jednog saveza sve do 1994. kada pristupa UEFA-i. Nogometni savez Izraela organizira takmičenja: Prva nogometna liga Izraela (Premijer liga), Druga nogometna liga Izraela (Liga Leumit), Treća nogometna liga Izraela (Liga Alef), Četvrta nogometna liga Izraela (Liga Bet), Peta nogometna liga Izraela (Liga Gimel) Noar nogometna liga Izraela, Kup Izraela u nogometu, Superkup Izraela u nogometu, Nogometna liga Izraela na plaži, Takmičenje u ženskom nogometu. Pod kontrolom nogometnog saveza Izraela su i nacionalne reprezentacije: muška, ženska te ostale reprezentacije u omladinskim kategorijama U21, U19, U18, U17.